Coronavirus: Virusi vipya vyasababisha kifo chengine huku usambazaji kupitia binadamu ukithibitishwa\nIdadi kuu ya visa vya ugonjwa huu nchini China imepatikana katika mji wa Wuhan

Mzee mwenye umri wa miaka 89 alikuwa mwathiriwa wa hivi majuzi wa virusi hivyo ambavyo husababisha aina moja ya homa ya mapafu. 

Aliishi mjini Wuhan, mji unaodaiwa kuwa chanzo cha mlipuko huo. 

Zaidi ya visa 200 kufikia sasa vimeripotiwa katika miji mikuu nchini China ikiwemo Beijing na Shanghai. 

Shirika la afya duniani WHO linafikiria kutangaza janga la dharura la kiafya kama ilivyofanya wakati wa homa ya nguruwe na Ebola. Uamuzi huo utafanywa katika mkutano siku ya Jumatano.

Wahudumu 15 wa fya mjini Wuhan wameambukizwa virusi hivyo

Tume ya kitaifa ya afya siku ya Jumatatu ilithibitisha kwa mara ya kwanza kwamba maambukizi hayo yanaweza kusambaa kupitia wanadamu. 

Ilisema kwamba watu wawili mjini Guangdong waliambukizwa kwa njia hiyo. Katika taarifa nyengine, 

Tume ya afya ya mjini Wuhan ilisema kwamba takriban wahudumu 15 wa afya waliambukizwa ugonjwa huo , huku mmoja wao akiwa katika hali mahututi. 

Wafanyakazi hao wanadaiwa kuambukizwa na virusi hivyo baada ya kugusana na wagonjwa. Wote wametengwa huku wakipata matibabu.

Je ugonjwa huo umeenea maeneo gani?

Ugonjwa huo mara ya kwanza uligunduliwa mjini Wuhan,  mji uliopo katikati ya China ulio na idadi ya watu milioni 11 , mwaka uliopita. Kuna takriban visa 218 vya virusi nchini China  kulingana na WHO.  

Kuna visa kadhaa ambavyo tayari vimebainika Ulaya: Viwili nchini Thailand  kimoja Japan na chengine Korea Kusini.  Wale walioambukzwa walikuwa wamewasili kutoka Wuhan hivi majuzi.

Mamlaka katika mataifa mengi ikiwemo Australia, Singapore, Hong Kong, Taiwan na  Japan zimeimarisha uchunguzi wa abiria wanaosafiri kwa ndege  kutoka Wuhan. 

Marekani pia imetangaza mikakati kama hiyo  katika viwanja vya ndege vya San Francosco , Los Angeles na New York.. 

Nchini Australia mtu mmoja ambaye alikuwa amesafiri kuelekea Wuhan ametengwa na anafanyiwa vipimo.

China ndio taifa linalochangia watalii wengi zaidi nchini Australia , huku zaidi ya watu milioni moja wakilitembelea...\n\ntl;dr:
Mwathiriwa wa nne nchini China amefariki kutokana na virusi vipya ambavyo vimesambaa nchini humo , huku maafisa wakithibitisha kwamba vinaweza kusambazwa kupitia mtu mmoja hadi mwingine.